ai4bharat/Pralekha huggingface dataset:
பாதுகாப்பு அமைச்சகம்
இலங்கைப் பாதுகாப்புப் படைகளின் திறன் கட்டமைப்பை மேம்படுத்த இந்தியாஉறுதி பூண்டுள்ளது: கொழும்பில் நடைபெற்ற இந்திய - இலங்கை ராணுவக் கருத்தரங்கம்மற்றும் கண்காட்சியில் காணொலி வாயிலாக மத்திய பாதுகாப்புத்துறைச் செயலாளர் உரை
கொழும்பில் உள்ள இந்தியத் தூதரகம் இந்திய – இலங்கை ராணுவக் கருத்தரங்கம் மற்றும் கண்காட்சிக்கு இன்று  ஏற்பாடு செய்திருந்தது. இந்தக் கண்காட்சியை இலங்கை பாதுகாப்புத்துறை இணை அமைச்சர் திரு பிரேமிதா பண்டாரா தென்னகூன் தொடங்கி வைத்தார். இருநாடுகளைச் சேர்ந்த பல்வேறு நிறுவனங்கள், பாதுகாப்புத்துறை தொடர்பான தங்களது உற்பத்திப் பொருட்களை இந்தக் கண்காட்சியில் காட்சிப்படுத்தியிருந்தன.
இந்நிகழ்ச்சியில் காணொலி வாயிலாக உரையாற்றிய பாதுகாப்புத்துறைச் செயலாளர் திரு கிரிதர் அரமனே, அண்டை நாடுகளுக்கு முன்னுரிமை என்ற அடிப்படையில் இந்தியா செயல்பட்டு வருவதாகத் தெரிவித்தார். அதன் அடிப்படையில் இலங்கை பாதுகாப்புப் படைகளின் திறன்களை மேம்படுத்த இந்தியா உறுதி பூண்டுள்ளது என்று அவர் கூறினார். இந்த பகுதியில் உள்ள அனைத்து நாடுகளின் பாதுகாப்பு மற்றும் வளர்ச்சிக்கு முன்னுரிமை என்ற பிரதமர் திரு நரேந்திர மோடியின் தொலைநோக்குப் பார்வையின் அடிப்படையில் இந்தியாவின் கடல்சார் கொள்கை அமைந்துள்ளது என்று அவர் கூறினார்.
தீவிரவாதம், போதைப்பொருள் கடத்தல், சட்டவிரோதக் குடியேற்றம் போன்றவை இந்தியப் பெருங்கடல் பகுதியில் உள்ள பொதுவான சவால்கள் என்று கூறிய திரு கிரிதர் அரமனே, இவற்றை எதிர்கொள்ள மேலும் அதிக ஒத்துழைப்பு அவசியம் என்றார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1930530
(
மத்திய அமைச்சரவை
பாரம்பரிய மருத்துவமுறைகள் மற்றும் ஹோமியோபதி துறையில் இந்தியா – பொலிவியா இடையேயான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு.நரேந்திரமோடி தலைமையில் நடைபெற்ற மத்திய அமைச்சரவைக் கூட்டத்தில், பாரம்பரிய மருத்துவமுறைகள் மற்றும் ஹோமியோபதி துறையில், இந்தியா – பொலிவியா இடையேயான புரிந்துணர்வு ஒப்பந்தத்திற்கு ஒப்புதல் அளிக்கப்பட்டது. இந்த புரிந்துணர்வு ஒப்பந்தம் மார்ச் 2019-ல் பொலிவியாவில் கையெழுத்தானது.
சுகாதாரம் மற்றும் குடும்ப நலத்துறை அமைச்சகம்
கோவிட்-19 நிலவரம்
நாடு தழுவிய தடுப்பூசி இயக்கத்தின் கீழ் இதுவரை 166.68 கோடி தடுப்பூசி அளவுகள் வழங்கப்பட்டுள்ளன.
இந்தியாவின் தற்போது சிகிச்சை பெற்று வருபவர்கள் 17,43,059 ஆக உள்ளது
சிகிச்சை பெற்று வருபவர்கள் வீதம் 4.20%
குணமடைந்து அனுப்பப்பட்டோர் விகிதம் 94.60%
கடந்த 24 மணி நேரத்தில் குணமடைந்து அனுப்பப்பட்டோர் 2,54,076
குணமடைந்து அனுப்பப்பட்டோர் மொத்த எண்ணிக்கை 3,92,30,198 ஆக அதிகரித்துள்ளது
கடந்த 24 மணி நேரத்தில் புதிதாக தொற்று பாதித்தோர் எண்ணிக்கை 1,67,059
தினசரி நேர்மறை விகிதம் 
வாராந்திர நேர்மறை விகிதம் 
இதுவரை நடத்தப்பட்ட மொத்த சோதனைகள் 73.06 கோடி;
கடந்த 24 மணி நேரத்தில் நடத்தப்பட்ட சோதனைகள் 14,28,672.
மேலும் விவரங்களுக்கு இந்த ஆங்கிலச் செய்தி குறிப்பை காணவும்:
https://www.pib.gov.in/PressReleasePage.aspx?PRID=1794042
உள்நாட்டு விமானப் போக்குவரத்து அமைச்சகம்
விமான போக்குவரத்து அமைச்சகத்தின் நாடாளுமன்ற ஆலோசனைக் குழுவின் கூட்டம் நடைபெற்றது
விமான போக்குவரத்து அமைச்சகத்துக்கான நாடாளுமன்ற உறுப்பினர்களின் ஆலோசனைக் குழு கூட்டம் நேற்று நடைபெற்றது. விமான போக்குவரத்து இணை அமைச்சர்  திரு. ஹர்தீப் சிங் புரி இதற்கு தலைமை தாங்கினார்.
நாடாளுமன்ற உறுப்பினர்கள் திரு. நீரஜ் டாங்கி, திரு. பிரஃபுல் படேல், திரு. ராஜிவ் பிரதாப் ரூடி, திரு. ஷ்வைத் மாலிக், திரு. சுப்பிரமணியன் சுவாமி, திரு. விஷ்வாம்பர் பிரசாத் நிஷாத் மற்றும் திரு. விநாயக் பவ்ராவ் ரவுத் ஆகியோர் இதில் பங்கேற்றனர்.
நாடாளுமன்ற உறுப்பினர்களின் கேள்விகளுக்கு பதிலளித்த திரு. ஹர்தீப் சிங் புரி, கொவிட்-19 பெருந்தொற்றின் போது பொதுமக்கள் மற்றும் விமான போக்குவரத்து துறையின் நலனுக்காக எடுக்கப்பட்ட நடவடிக்கைகள் குறித்து எடுத்துரைத்தார்.
உள்நாட்டு விமான பயணிகளின் எண்ணிக்கை நாளுக்கு நாள் அதிகரித்து வருவதாகவும், ஒரு நாளைக்கு மூன்று லட்சம் பயணிகள் என்னும் அளவை தற்போது எட்டியுள்ளதாகவும் அமைச்சர் கூறினார்.
கோடை காலத்தின் போது பயணிகளின் எண்ணிக்கை இன்னும் உயரும் என்று எதிர்பார்க்கப்படுவதால், பயணக் கட்டணம் மற்றும் இன்னும் சில கட்டுப்பாடுகள் தளர்த்தப்படும் என்று திரு.புரி கூறினார்.
உடான் திட்டத்தின் கீழ் 700 வழித்தடங்களுக்கு ஒப்புதல் வழங்கப்பட்டிருப்பதாகவும், 300 வழித்தடங்கள் ஏற்கனவே செயல்பாட்டுக்கு வந்திருப்பதாகவும் அவர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1699392
-----
(Visitor Counter : 112
உள்நாட்டு விமானப் போக்குவரத்து அமைச்சகம்
விமான விதிமுறைகள் 1937-ன் கீழ் நியாயமான கட்டணத்தை சுதந்திரமாக நிர்ணயிக்க விமான நிறுவனங்களுக்கு அதிகாரம்
விமானங்களின் இயக்க செலவினம், சேவையின் தன்மை, ஓரளவு லாபம் மற்றும் பொதுவாக நிலவும் கட்டண விகிதம் உள்ளிட்ட அம்சங்ளின் அடிப்படையில், விமான நிறுவனங்கள், நியாயமான விமானப் பயணக் கட்டணத்தை சுதந்திரமான முறையில், 1937-ம் ஆண்டின் விமான விதிமுறைகளின்படி நிர்ணயித்துக் கொள்ள மத்திய அரசு அனுமதி அளித்துள்ளது.
விமானக் கட்டணங்கள் அரசால் முறைப்படுத்தப்படாது என்றும் தெரிவிக்கப்பட்டுள்ளது. மேலும், வெளிப்படைத்தன்மையை பராமரிக்கும் விதமாக, குறிப்பிட்ட சில வழித்தடங்களில் விமானக் கட்டணத்தை, சிவில் போக்குவரத்துத்துறை தலைமை இயக்குநர் கண்காணித்து, சம்பந்தப்பட்ட விமான நிறுவனங்கள் இணையதளத்தில் வெளியிட்டுள்ள கட்டணத்தைவிட கூடுதலாக வசூலிக்காமல் இருப்பதை உறுதி செய்யும் என சிவில் விமானப் போக்குவரத்துத்துறை இணை அமைச்சர் ஜெனரல் வி கே சிங் மக்களவையில் கேள்வி ஒன்றுக்கு எழுத்து மூலம் அளித்த பதிலில் தெரிவித்துள்ளார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1777192
-----
((Visitor Counter : 93
சுகாதாரம் மற்றும் குடும்ப நலத்துறை அமைச்சகம்
கொவிட்-19: தொடர்ந்து ஆறாவது நாளாக 60,000-க்கும் அதிகமானோர் இந்தியாவில் குணமடைந்துள்ளனர், மகாராஷ்டிரா மற்றும் தமிழகம் முன்னிலை
இந்தியாவின் மொத்த கொவிட்-19 குணமடைதல்கள் இன்று 29 லட்சத்தை  கடந்துள்ளன.
கடந்த 10 லட்சம் குணமடைதல்கள் வெறும் 17 நாட்களில் நடந்துள்ளன. இதற்கு முந்தைய 10 லட்சம் குணமடைதல்கள் 22 நாட்களில் நடந்தது குறிப்பிடத்தக்கது.
12 மாநிலங்கள்/யூனியன் பிரதேசங்களின் குணமடைதல் விகிதம் தேசிய சராசரியை விட அதிகமாகும். நாட்டின் 30 சதவீத குணமடைதல்கள் மகாராஷ்டிரா மற்றும் தமிழ்நாடு ஆகிய இரு மாநிலங்களில் மட்டுமே நடந்துள்ளன.
ஜூலை முதல் வாரத்தில் இருந்து ஆகஸ்டு கடைசி வாரம் வரை குணமடைந்த நோயாளிகளின் எண்ணிக்கை 4 மடங்கு அதிகரித்துள்ளது.
கொவிட்-19 பரிசோதனைகளின் எண்ணிக்கையை மாநிலங்கள் மற்றும் யூனியன் பிரதேசங்கள் தொடர்ந்து அதிகரித்து வருகின்றன.
இந்தியாவில் கடந்த ஆறு நாட்களாக தினமும் 60,000-க்கும் அதிகமான நபர்கள் கொவிட்-19-இல் இருந்து குணமடைந்து வருகின்றனர்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
(https://pib.gov.in/PressReleasePage.aspx?PRID=1650654
மனித வள மேம்பாட்டு அமைச்சகம்
2022-க்குள் உயர் கல்வித் துறையில் கட்டமைப்பு வசதி மற்றும் நடைமுறைகளை மேம்படுத்த மத்திய அமைச்சரவை அனுமதி
பிரதமர் திரு. நரேந்திர மோடி தலைமையில் நடைபெற்ற பொருளாதார விவகாரங்களுக்கான அமைச்சரவைக் குழுக் கூட்டத்தில், 2022-க்குள் உயர் கல்வித் துறையில் கட்டமைப்பு வசதி மற்றும் நடைமுறைகளை மேம்படுத்த ஏதுவாக, உயர் கல்வி நிதியுதவி முகமையின் முதலீட்டை ரூ.10,000 கோடி அளவுக்கு உயர்த்தி, ரூ.1,00,000 கோடி திரட்டுவதற்கான திட்டத்திற்கு அனுமதியளிக்கப்பட்டது.
விவரம்:
2014-க்கு பிறகு ஏற்படுத்தப்பட்டு, குறைவான சொந்த நிதி ஆதாரங்களை கொண்ட மத்திய பல்கலைக்கழகங்கள், எய்ம்ஸ், கேந்திரிய வித்யாலயா போன்ற மருத்துவக் கல்வி நிறுவனங்கள் / பள்ளிக் கல்வி நிறுவனங்களில் பல்வேறு வசதிகளை ஏற்படுத்த ஏதுவாக, உயர் கல்வி நிதியுதவி அமைப்பின் மூலமாக கீழ்காணும் ஐந்து வழிமுறைகளுக்கும் கடன் தொகையின் அசலை திருப்பிச் செலுத்துவதற்குமான நடைமுறைகளுக்கு பொருளாதார விவகாரங்களுக்கான அமைச்சரவைக் குழு அனுமதி அளித்துள்ளது.
- 10 ஆண்டுகளுக்கு மேற்பட்ட தொழில்நுட்பக் கல்வி நிறுவனங்கள்: அந்தந்த அமைப்புகளால் திரட்டப்படும் பட்ஜெட் நிதி ஆதாரங்கள் மூலமாக, அசல் தொகை முழுவதையும், திருப்பிச் செலுத்துதல்.
- 2008 முதல் 2014 வரை தொடங்கப்பட்ட தொழில்நுட்பக் கல்வி நிறுவனங்கள்: அசல் தொகையில் 25 சதவீதத்தை சொந்த நிதி ஆதாரங்கள் மூலமாகவும், எஞ்சிய அசல் தொகையை அரசிடமிருந்து பெறும் நிதி மூலமாகவும் திருப்பிச் செலுத்தவேண்டும்.
மத்திய பல்கலைக்கழகங்கள்
- 2014-க்கு முன்பாக ஏற்படுத்தப்பட்டவை: அசல் தொகையில் 10 சதவீதத்தை சொந்த நிதி ஆதாரங்கள் மூலமாகவும், எஞ்சிய தொகையை அரசிடமிருந்து பெறும் நிதி மூலமாகவும், திருப்பிச் செலுத்தவேண்டும்.
- புதிதாக தொடங்கப்பட்ட நிறுவனங்கள்: நிரந்தர வளாகங்கள் கட்டுமானப் பணிக்கு நிதி அளித்தல்: அசல் மற்றும் வட்டி உள்ளிட்ட ஒட்டுமொத்த கடனுக்கான நிதி அரசு நிதியுதவியாக வழங்கப்படும்.
- இதர கல்வி நிறுவனங்கள் மற்றும் சுகாதார அமைச்சகத்தின் நிதியுதவி பெறும் நிறுவனங்கள்: புதிதாக அமைக்கப்படும் அனைத்து எய்ம்ஸ் மற்றும் இதர மருத்துவக் கல்வி நிறுவனங்கள், கேந்திரிய வித்யாலயா / நவோதயா வித்யாலயா ஆகியவற்றுக்கு தொடர்புடைய துறை / அமைச்சகம், அசல் மற்றும் வட்டித் தொகையை திருப்பிச் செலுத்துவதற்கு உரிய நிதியை வழங்குவதை உறுதிசெய்யும்.
கூடுதல் விவரங்களுக்கு www.pib.nic.in என்ற இணையதளத்தைக் காணவும்.
===============
(Visitor Counter : 111
குடியரசுத் தலைவர் செயலகம்
குடியரசுத் தலைவர் 65 ஆவது தேசியத் திரைப்பட விருதுகளை வழங்கினார் ; நமது திரைப்படங்கள் கலாச்சாரப் பரிவர்த்தனைக்கும் உலகெங்கும் வாழும் இந்திய மக்களை இணைப்பதற்கும் ஏற்ற முக்கியச் சாதனம் என்றார் அவர்.
குடியரசுத் தலைவர் திரு. ராம் நாத் கோவிந்த் புது தில்லியில் இன்று  65 ஆவது தேசியத் திரைப்பட விருதுகளை வழங்கினார்.
நிகழ்ச்சியில் உரையாற்றிய குடியரசுத் தலைவர், நமது திரைப்படங்கள் இந்தியாவின் மாபெரும் பலமான பன்முகத்தன்மைக்குப் பங்களிப்பும் பிரதிநிதித்துவமும் அளிக்கின்றன என்றார். நமது திரைப்படங்கள் அதன் விவரிப்பில் நமது நாகரிகம் மற்றும் பகிர்ந்த சமூகத்தின் லட்சியங்களுக்கு உண்மையாக இருப்பதற்கு ஊக்கமளிக்கிறது என்றும், அவை நாம் இன்னும் கடந்துசெல்ல வேண்டிய சமூகச் சவால்களுக்குக் கண்ணாடியாகத் திகழ்கிறது என்றும் அவர் கூறினார். அவை உலகளாவிய ஒரு மொழியில் இதனைச் செய்கின்றன என்றார் அவர்.
இந்தியாவில் திரைப்படங்கள், போஜ்புரியிலிருந்து தமிழுக்கு, மராத்தியிலிருந்து மலையாளத்திற்கு அதிலிருந்து மேலும் பல மொழிகளுக்கு எனப் பல்வேறு மொழிகளில் தயாரிக்கப்படுகின்றன என்று குடியரசுத்தலைவர் கூறினார். திரைப்படம் தன்னளவிலேயே ஒரு மொழியாக விளங்குகிறது என்றும் அவர் குறிப்பிட்டார். இந்தியை நாடெங்கும் ஒரு மொழியாகப் பிரபலப்படுத்துவதில் வேறெந்த நிறுவனத்தையும் விட இந்தித் திரைப்படங்கள் சிறப்பாகச் செயல்பட்டன . ஒரு சத்யஜித் ராய் அல்லது ஒரு ரித்விக் கடக் போன்றோரின் மனிதத்தையும் நுட்பங்களையும் பாராட்ட ஒருவர் வங்காளியாக இருந்தாக வேண்டிய அவசியம் இல்லை . பாகுபலி என்னும் இதிகாசத்தால் கட்டுண்டுபோக நாம் தெலுங்கு மொழியைத் தெரிந்துகொண்டிருக்க வேண்டியதும் இல்லை. மீண்டும் இப்போது தேசிய விருது பெற்றுள்ள ஏ.ஆர்.ரகுமான் அவருடைய பாடல்களின் தமிழ்ச் சொற்களைப் புரிந்துகொள்ள முடியாதவர்களிடையேயும் கூட அவருடைய இசையால் புகழ் பெற்றுள்ளார் என்று குடியரசுத் தலைவர் கூறினார்.
திரைப்படம் எவ்வாறு கலாச்சாரமாக இருக்கிறதோ அவ்வாறே வணிகமாகவும் இருக்கிறது என்று குடியரசுத் தலைவர் குறிப்பிட்டார். ஆண்டொன்றுக்கு 1,500 திரைப்படங்களைத் தயாரிக்கும் அளவுக்கு இந்தியத் திரைப்படத்துறையானது உலகிலேயே மிகப் பெரிதானதாகத் திகழ்கிறது. இந்தியாவின் மென்சக்தியின் ஒரு வெளிப்பாடாகவும் கண்டங்களைக் கடந்து தடம் பதிக்கும் திறன் கொண்டதாகவும் அது விளங்குகிறது. நமது திரைப்படங்கள் ஜப்பான், எகிப்து, சீனா, அமெரிக்கா, ரஷ்யா, ஆஸ்திரேலியா மற்றும் பல தொலைதூர நாடுகளில் பார்த்து ரசித்து பாராட்ட படுகின்றன. நமது திரைப்படங்கள் கலாச்சாரப் பரிவர்த்தனைக்கும் உலகெங்கும் வாழும் இந்திய மக்களைத் தொடர்பு கொள்வதற்கும் ஏற்ற முக்கியச் சாதனமாக விளங்கி அவர்களுக்கு இந்திய வாழ்க்கையின் இசைலயத்தை அளிக்கிறது என்றார் குடியரசுத் தலைவர்.
நாம் திரைப்படத்தின் பரவசமானதும், மாற்றம் நிகழ்ந்து கொண்டிருக்கும் ஒரு காலகட்டத்திலும் வாழ்ந்து கொண்டிருக்கிறோம். திரைப்படங்கள் உருவாக்கப்படும் விதத்திலும் அவற்றைக் கண்டுகளிக்கும் விதத்திலும் தொழில்நுட்பம் மாற்றம் கண்டிருக்கிறது. குறைந்த விலையிலான கணினி உள்ளீடுகள், திறன் கைபேசிகள், கையடக்கக் கணினிகள் ஆகியவற்றின் வருகையைத் தொடர்ந்து, படங்களைப் பார்க்கும் விதத்திலும் தெளிவான மாற்றம் நிகழ்ந்திருக்கிறது. இந்த மாற்றங்களை இந்தியத் திரைப்படத்துறை ஏற்றுக்கொண்டிருக்கிறது. இதில் நேரும் சவால்களை வாய்ப்புகளாக மாற்றும் உத்திகளைக் கண்டறியும் செயல்பாடு தொடரும். திரைப்படங்களை உருவாக்குவோர் பொருளாதாரம், தரம் ஆகியவற்றில் கவனம் செலுத்த வேண்டும் என்றும் குடியரசுத்தலைவர் கூறினார்.
(Visitor Counter : 163
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 194.59 கோடியைக் கடந்தது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 194.59 கோடிக்கும் அதிகமான  டோஸ்கள் செலுத்தப்பட்டுள்ளன. 2,48,87,047 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 3.47 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.08 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.71 சதவீதமாக உள்ளது. கடந்த 24 மணி நேரத்தில் 3,591 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,26,40,301
இந்தியாவில் கடந்த 24 மணி நேரத்தில் 7,240 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 3,49,615 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 85.38 கோடி . வாராந்திரத் தொற்று 1.31 சதவீதமாக உள்ளது. தினசரித் தொற்று விகிதம் 2.13 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1832434
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 173.42 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 4,23,127 கொவிட் சிகிச்சை பெறுபவர்கள் 0.99%ஆக உள்ளனர்.
குணமடைந்தோர் விகிதம் தற்போது 97.82%சதவீதம்
கடந்த 24 மணி நேரத்தில் 82,817 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,17,60,458 என அதிகரித்துள்ளது.
கடந்த 24 மணி நேரத்தில் 27,409 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 2.23 சதவீதம் ஆகும்
வாராந்திர பாதிப்பு விகிதம் 3.63 சதவீதம் ஆகும்
இதுவரை மொத்தம் 75.30 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 12,29,536 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1798398
பிரதமர் அலுவலகம்
மலிவு விலையில் மருந்துகள் கிடைக்க 25,000 மக்கள் மருந்தக மையங்களை திறக்க அரசு முடிவு
மக்கள் மருந்தக மையங்கள் ரூ.20,000 கோடி சேமிப்பின் மூலம் நாட்டின் நடுத்தர வர்க்கத்திற்கு புதிய பலத்தை அளித்துள்ளன.
மக்கள் மருந்தக மையங்களின் எண்ணிக்கையை 25,000 ஆக உயர்த்த இலக்கு நிர்ணயிக்கப்பட்டுள்ளது
பிரதமர் திரு. நரேந்திர மோடி செங்கோட்டையில் தமது சுதந்திர தின உரையின் போது, மக்கள் மருந்தக மையங்களின் எண்ணிக்கையை 10,000 லிருந்து 25,000 ஆக உயர்த்த அரசாங்கம் திட்டமிட்டுள்ளது என்று கூறினார்.
மக்கள் மருந்தக மையங்கள் மக்களுக்கு குறிப்பாக நடுத்தர வர்க்கத்திற்கு ஒரு புதிய சக்தியை அளித்துள்ளன என்று அவர் கூறினார். ஒருவருக்கு சர்க்கரை நோய் இருப்பது கண்டறியப்பட்டால், மாதந்தோறும் ரூ.3000 பில் வருகிறது.
மக்கள் மருந்தக மையங்கள் மூலம், 100 ரூபாய் மதிப்புள்ள மருந்துகளை, 10 முதல், 15 ரூபாய்க்கு வழங்குகிறோம் என்று அவர் கூறினார்.
பாரம்பரிய திறன்களைக் கொண்டவர்களுக்கு ரூ .13,000 முதல் ரூ .15,000 கோடி ஒதுக்கீட்டில் விஸ்வகர்மா திட்டத்தை அரசாங்கம் அடுத்த மாதத்தில் அறிமுகப்படுத்தும். மக்கள் மருந்தக மையங்களின் எண்ணிக்கையை 10,000 லிருந்து 25,000 ஆக உயர்த்த அரசு நடவடிக்கை எடுத்து வருகிறது என்றார் பிரதமர்.
பாதுகாப்பு அமைச்சகம்
ஐஎன்எஸ் சில்கா-வை பார்வையிட்டது பாதுகாப்புத்துறைக்கான நாடாளுமன்ற நிலைக்குழு
இந்திய கடற்படை மாலுமிகளின் பயிற்சி மையமான ஐஎன்எஸ் சில்கா-வை, பாதுகாப்புத்துறைக்கான நாடாளுமன்ற நிலைக்குழு இன்று  பார்வையிட்டது.
இந்திய கடற்படை வீரர்களுக்கு ஆரம்ப கட்ட பயிற்சி வழங்கும் மையம் ஐஎன்எஸ் சில்கா. இங்கு ஆண்டு தோறும் 6,600க்கும் மேற்பட்ட கடற்படை வீரர்களுக்கு ஆரம்பகட்ட பயிற்சிகள் அளிக்கப்படுகிறது.
நவீன தொழில்நுட்ப முன்னேற்றங்களுக்கு ஏற்ப, பாதுகாப்பு படை வீரர்களுக்கான பயிற்சியை சீரமைப்பது குறித்து பாதுகாப்புத்துறைக்கான நாடாளுமன்ற நிலைக்குழுவிடம் தெரிவிக்க வேண்டும் என அதன் தலைவர் திரு ஜூவல் ஓரம் மற்றும் உறுப்பினர்களாக உள்ள எம்.பி.களிடம் வேண்டுகோள் விடுக்கப்பட்டது.
இதையடுத்து பாதுகாப்புத்துறைக்கான நாடாளுமன்ற நிலைக்குழு உறுப்பினர்கள், ஐஎன்எஸ் சில்கா பயிற்சி மையத்துக்கு இன்று சென்றனர். ஐஎன்எஸ் சில்காவில் உள்ள போர் நினைவுச் சின்னமான ‘பிரர்னா ஸ்தல்’-ல் நாட்டுக்காக உயிர்தியாகம் செய்த மாலுமிகளுக்கு நாடாளுமன்ற நிலைக்குழு உறுப்பினர்கள் அஞ்சலி செலுத்தினர். பின்னர் அங்குள்ள பல்வேறு பயிற்சி வசதிகளையும், பயிற்சி பெறும் வீரர்கள் தங்கும் இடங்களையும் அவர்கள் பார்வையிட்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1748330
தொழிலாளர் மற்றும் வேலைவாய்ப்பு அமைச்சகம்
தொழில்துறை ஊழியர்களுக்கான நுகர்வோர் குறியீட்டு எண்  – ஜனவரி, 2023
தொழில்துறை ஊழியர்களுக்கான நுகர்வோர் குறியீட்டு எண்  – ஜனவரி, 2023 என்று கணக்கிடப்பட்டுள்ளது.
தொழிலாளர் மற்றும் வேலைவாய்ப்பு அமைச்சகத்தின் தொடர்புடைய அலுவலகமான தொழிலாளர் பிரிவு, தொழில்துறை ஊழியர்களுக்கான நுகர்வோர் குறியீட்டு எண்ணை மாதந்தோறும் கணக்கிட்டு வருகிறது. அதாவது நம்நாட்டின் தொழில்துறையில் முக்கியத்துவம் பெற்ற 88 மையங்களின் கீழ் பரவலாக்கப்பட்டிருக்கும் 317 சந்தைகளில் இருந்து சில்லரை விற்பனை விலைகள் தொடர்பான தகவல்களின் அடிப்படையில் இந்த கணக்கீட்டு முறை நடைபெறுகிறது.
இளைஞர் நலன் மற்றும் விளையாட்டு அமைச்சகம்
விளையாட்டு அமைப்புகளில் சிறந்த நிர்வாகம் மற்றும் வெளிப்படைத்தன்மைக்கு அரசு உறுதி பூண்டுள்ளது – விளையாட்டு அமைச்சர்
விளையாட்டு அமைப்புகளில் சிறந்த நிர்வாகம் மற்றும் வெளிப்படைத்தன்மை அவசியம் என்றும், விளையாட்டுத் துறையில் முறைகேடுகள், குறைபாடுகளை அகற்ற அரசு உறுதி பூண்டுள்ளது என்றும் மத்திய இளைஞர் நலன்  மற்றும் விளையாட்டுத்துறை இணை அமைச்சர் கர்னல் ராஜ்யவர்தன் ரத்தோர் கூறியுள்ளார். சர்வதேச ஒலிம்பிக் குழு பிரதிநிதிகள் கூட்டத்தில் பேசிய அவர், விளையாட்டு வீரர்களை உருவாக்குவதுடன், அவர்களுக்கு முறையான பயிற்சி மற்றும் வசதிகளை அளிக்க பயிற்சியாளர் வங்கியை உருவாக்க அரசு முயற்சி மேற்கொண்டுள்ளதாக கூறினார்.
சர்வதேச ஒலிம்பிக் குழு, ஆசிய ஒலிம்பிக் குழு மற்றும் இந்திய ஒலிம்பிக் சங்கம் ஆகியவற்றின் பிரதிநிதிகள், சர்வதேச ஒலிம்பிக் குழுத் தலைவர் டாக்டர் தாமஸ் பேக் தலைமையில் அமைச்சரை இன்று சந்தித்தனர்.
சமுதாயத்தின் அடித்தளத்தில் உள்ளவர்களை விளையாட்டுக்களில் ஈடுபடுத்தி அவற்றை மேம்படுத்த இந்திய அரசு மேற்கொண்டு வரும் முயற்சிகள் குறித்து பிரதிநிதிகளுடன் கர்னல் ராஜ்யவர்தன் ரத்தோர் விளக்கினார். சிறு வயதிலேயே விளையாட்டுத் திறமையை கண்டறிவதற்காக நடந்த கேலோ இந்தியா பள்ளி விளையாட்டுப் போட்டிகளை அவர் சுட்டிக் காட்டினார். இதே போன்ற போட்டிகள் வருங்காலத்தில் கல்லூரி மற்றும் பல்கலைக்கழக அளவில் ஏற்பாடு செய்யப்படும் என்று அவர் தெரிவித்தார். விளையாட்டு அமைப்புகளில் சிறந்த நிர்வாகம் மிகவும் அவசியம் என்பதை வலியுறுத்திய அமைச்சர், இந்திய ஒலிம்பிக் சங்கத்தின் உதவியுடன் அரசு விளையாட்டுச் சட்டத்தை தயாரித்துள்ளதாகவும் இதன் மூலம் தேசிய விளையாட்டு அமைப்புகள் வெளிப்படையாக செயல்படவும், நியாயமான முறையில் போட்டிகளுக்கு வீரர்களை தேர்வு செய்யவும், விளையாட்டு அமைப்புகளுக்கு அரசு அளிக்கும் நிதியை முறையாக பயன்படுத்தும் பொறுப்புடமையும் அவசியம் என்று கூறினார். விளையாட்டு வீரர்கள் களத்திலும், வெளியிலும் திறமையுடன் செயல்படுவதற்கு விளையாட்டு அமைப்புகளை வெளிப்படைத்தன்மையுடன் செயல்பட செய்ய அரசு அனைத்து முயற்சிகளையும் மேற்கொண்டிருப்பதாக அவர் கூறினார். நாட்டில் விளையாட்டுத் துறையை மேம்படுத்த அரசு உறுதி பூண்டு மேம்பாட்டுக்கான நிதி மற்றும் அனைத்து வசதிகளையும் அளித்து வருகிறது என்று அவர் குறிப்பிட்டார். வெற்றிகரமான திட்டமான மேக் இன் இந்தியா திட்டத்தை விளையாட்டு பொருட்கள் உற்பத்தி செய்யும் மையமாக இந்தியாவை மாற்ற அரசு முயலும் என்று அமைச்சர் உறுதி அளித்தார்.
மேலும் விவரங்களுக்கு www.pib.nic.in என்ற இணையதளத்தை காணவும்.
(Visitor Counter : 128
பாதுகாப்பு அமைச்சகம்
மாண்புமிகு முதலமைச்சர் ஸ்ரீ ஜெகன் மோகன் ரெட்டி ஐஎன்எஸ் விசாகப்பட்டினம் கப்பலை விதியின் நகரத்திற்கு முறையாக அர்ப்பணித்தார்
ஆந்திரப் பிரதேசத்தின் மாண்புமிகு முதலமைச்சர் திரு ஜெகன் மோகன் ரெட்டி, பிப்ரவரி 27 அன்று கடற்படை கப்பல்துறை தளத்தில் நடைபெற்ற ஒரு விழாவில், விசாகப்பட்டினம் - டெஸ்டினி நகரத்தின் பெயரிடப்பட்ட, உள்நாட்டிலேயே வடிவமைக்கப்பட்டுக் கட்டப்பட்ட, வழிகாட்டப்படும் திறன் கொண்ட ஏவுகணை ஏந்திய ரகசிய அழிப்பான் INS விசாகப்பட்டினம் கப்பலை அர்ப்பணித்தார். குடியரசுத் தலைவர் அணிவகுப்பு மற்றும் MILAN 2022 போர்ப் பயிற்சியில் பங்கேற்பதற்காக INS விசாகப்பட்டினம் துறைமுகத்திற்கு முதல் முறையாக வருகை தந்துள்ளது. .
INS விசாகப்பட்டினம் P15B வகை வழிகாட்டப்படும் திறன் கொண்ட ஏவுகணை ஏந்திய ரகசிய அழிப்பான் முன்னணிக் கப்பலாகும், இது 2021 நவம்பர் 21 ஆம் தேதி இயக்கி வைக்கப்பட்டது. இந்தக் கப்பல் இந்தியாவின் முதிர்ச்சியடைந்த கப்பல் கட்டும் திறனையும், 'சுய சார்பு இந்தியா ' இலக்கை அடைய இந்தியாவில் தயாரிப்போம் திட்டத்திற்கான முயற்சியைக் குறிக்கிறது.
கப்பலின் பணியாளர்கள் அதன் பொன்மொழியான 'யஷோ லபஸ்வா' -அதாவது 'மகிமையை அடையுங்கள்' என்பதற்கு ஏற்ப செயல்படுகின்றனர். ஒவ்வொரு முயற்சியிலும் வெற்றியையும் பெருமையையும் அடைவதற்கான இந்த வலிமைமிக்க கப்பலின் அடக்கமுடியாத ஆற்றல் மற்றும் திறனை இதுகுறிக்கிறது. இந்த பொன்மொழி அதன் பணியாளர்கள் அனைத்து இடையூறுகளையும் தாண்டி , சேவை மற்றும் தேசத்தின் பெருமையை எப்போதும் நிலைநிறுத்த ஊக்குவிக்கிறது.
மாண்புமிகு முதலமைச்சர் அவர்கள் கப்பலைச் சுற்றிபி பார்த்தார். விழாவிற்குப் பிறகு பணியாளர்களுடன் கலந்துரையாடினார்.
பிரதமர் அலுவலகம்
ஒவ்வொரு சொட்டு தண்ணீரையும் சேமிக்க உலக தண்ணீர் தினத்தில் உறுதியேற்க மக்களைப் பிரதமர் வலியுறுத்தியுள்ளார்
ஒவ்வொரு சொட்டு தண்ணீரையும் சேமிக்க உலக தண்ணீர் தினத்தில் உறுதியேற்க மக்களைப் பிரதமர் திரு.நரேந்திர மோடி வலியுறுத்தியுள்ளார். தண்ணீரை சேமிப்பதற்காக பணியாற்றும் அனைத்து தனிநபர்களையும், அமைப்புகளையும் இந்நாளில் அவர் பாராட்டியுள்ளார்.
தொடர்ச்சியான டுவிட்டர்களில் பிரதமர் கூறியிருப்பதாவது;
“கடந்த சில ஆண்டுகளாக நாட்டின் அனைத்துப் பகுதிகளிலும் புதிய கண்டுபிடிப்பு முயற்சிகளுடன் தண்ணீர் சேமிப்பு மக்கள் இயக்கமாக மாறியிருப்பதைக் காண்பதற்கு மனம் நெகிழ்கிறது. தண்ணீரை சேமிப்பதற்காக பணியாற்றும் அனைத்து தனிநபர்களையும், அமைப்புகளையும் நான் பாராட்ட விரும்புகிறேன்.”
“ஒவ்வொரு சொட்டு தண்ணீரையும் சேமிக்க உலக தண்ணீர் தினத்தில் நாம் உறுதியேற்போம். தண்ணீர் சேமிப்பை உறுதி செய்யவும் நமது குடிமக்களுக்குத் தூய்மையான குடிநீர் கிடைக்கவும் ஜல் ஜீவன் இயக்கம் போன்ற எண்ணற்ற நடவடிக்கைகளை நமது நாடு மேற்கொண்டுள்ளது.”
“ஜல் ஜீவன் இயக்கம் தாய்மார்களின், சகோதரிகளின் வாழ்க்கையை எளிதாக்க மிகச் சிறந்தப் பணியை செய்கிறது. மக்களின் பங்கேற்புடன் அனைத்து வீடுகளுக்கும் குடிநீர் வழங்குவது என்ற உறுதிமொழி நிறைவேற்றப்படும்.”
“அனைவரும் ஒருங்கிணைந்து தண்ணீர் சேமிப்பை அதிகரித்து இந்தக் கோளின் நீட்டிப்புக்குப் பங்களிப்பு செய்வோம். சேமிக்கப்பட்ட ஒவ்வொரு சொட்டு தண்ணீரும் நமது மக்களுக்கு உதவுகிறது. நமது முன்னேற்றத்தை அதிகரிக்கிறது.”
பாதுகாப்பு அமைச்சகம்
இணைய பாதுகாப்புக் கட்டமைப்புக்கான பயிலரங்கு 2018
பாதுகாப்புத் துறைக்காக, பாதுகாப்பு அமைச்சகத்தின் பாதுகாப்பு உற்பத்தித்துறை இணைய பாதுகாப்பு கட்டமைப்பு பயிலரங்குக்கு ஏற்பாடு செய்திருந்தது. இந்த பயிலரங்கை பாதுகாப்பு அமைச்சர் திருமதி. நிர்மலா சீதாராமன் தொடங்கி வைத்தார்.
நிகழ்ச்சியில் பேசிய திருமதி சீதாராமன், பாதுகாப்புத்துறை இணைய அச்சுறுத்தல்களுக்கு இலக்காகும் துறையாக உள்ளது என்றும், அதனால் நமது இணைய வெளியை உத்தேச தாக்குதல்களிலிருந்து பாதுகாத்துக் கொள்வது மிகவும் அவசியமானது என்றும் கூறினார். இணைய பாதுகாப்பு கட்டமைப்பை வகுத்துள்ளதுடன், இணைய பதுகாப்பு தொடர்பான விஷயங்களை பல்வேறு மட்டத்தில் சமாளிக்கும் இணைய பாதுகாப்பு பிரிவுகளை உருவாக்கியுள்ளதற்காக பாதுகாப்பு உற்பத்தித்துறைக்கு அமைச்சர் பாராட்டுத் தெரிவித்தார். இணையவெளியில் ஆதிக்கம் மிகுந்த சக்தியாக மாறும் நாட்டின் தொலைநோக்குக்கு ஏற்ப இந்த அனைத்துப் பிரிவுகளிலும், தேவைப்படும் பணியாளர்களை அமர்த்த வேண்டியதன் அவசியத்தையும் அவர் வலியுறுத்தினார்.
-----
(Visitor Counter : 102